b"\n_START_ARTICLE_\nSati ceremonija\n_START_PARAGRAPH_\nSati (Devanagari: \xe0\xa4\xb8\xe0\xa4\xa4\xe0\xa5\x80, moteri\xc5\xa1ka \xc5\xbeod\xc5\xbeio skr. sat 'tiesa' forma; kartais dar vadinama suttee) ceremonija \xe2\x80\x93 visuomenin\xc4\x97 laidojimo praktika, paplitusi tarp kai kuri\xc5\xb3 Indijos bendruomeni\xc5\xb3, kuriose neseniai tapusi na\xc5\xa1le moteris tur\xc4\x97davo paaukot save susidegindama gyva lau\xc5\xbee, kuriame deginamas mirusio vyro k\xc5\xabnas. \xc5\xa0i\xc4\x85 praktik\xc4\x85 u\xc5\xbedraud\xc4\x97 kelet\xc4\x85 kart\xc5\xb3, ir paskutinis dabar tebegaliojantis draudimas buvo brit\xc5\xb3 \xc4\xafvestas 1829 metais._NEWLINE_\xc5\xa0is terminas kilo nuo deiv\xc4\x97s Sati, dar vadinamos Dakshayani, kuri save paaukojo lau\xc5\xbeo ugnyje, nes negal\xc4\x97jo i\xc5\xa1tverto savo t\xc4\x97vo Daksha pa\xc5\xbeeminim\xc5\xb3 ir paty\xc4\x8di\xc5\xb3 d\xc4\x97l jos gyvenimo su savo vyru \xc5\xa0iva._NEWLINE_Sati terminas taip pat gali reik\xc5\xa1ti 'na\xc5\xa1l\xc4\x97'._NEWLINE_Sati terminas dabartiniu metu kartais interpretuojamas kaip 'skaisti moteris'._NEWLINE_Sati \xc5\xbeodis yra ir hindi kalboje ir sanskrito tekstuose, kuriuose jis yra vartojamas kaip \xc5\xbeod\xc5\xbei\xc5\xb3 gera \xc5\xbemona sinonimas, o termin\xc4\x85 suttee daugiausiai naudojo anglo-indi\xc5\xa1ki angl\xc5\xb3 ra\xc5\xa1ytojai."